ആഗ്രഹിച്ചിട്ട് പരാജയപ്പെട്ടെങ്കിലും ശ്രമം അവസാനിപ്പിച്ചിട്ടില്ല മുഖ്യമന്ത്രിയാകാന് ശ്രമം തുടരും: രമേശ് ചെന്നിത്തല കേരളത്തിലെ മുഖ്യമന്ത്രിയാകാന് ശ്രമം തുടരുകയാണെന്ന് കോണ്ഗ്രസ് നേതാവും മുന് പ്രതിപക്ഷ നേതാവുമായ രമേശ് ചെന്നിത്തല. ആഗ്രഹിച്ചിട്ട് പരാജയപ്പെട്ടെങ്കിലും ശ്രമം അവസാനിപ്പിച്ചിട്ടില്ല. അവസാനം വരെ അതിനായി പോരാടി വിജയം നേടുമെന്നും രമേശ് ചെന്നിത്തല ചൂണ്ടിക്കാട്ടി. തന്റെ നിയോജക മണ്ഡലമായ ഹരിപ്പാട് സ്കൂള് കുട്ടികളുമായി സംവദിച്ച ചടങ്ങില് പങ്കെടുത്ത് സംസാരിക്കുകയായിരുന്നു ചെന്നിത്തല. കേരളത്തിന്റെ മുഖ്യമന്ത്രിയാകാന് ആഗ്രഹിച്ചിരുന്നെന്നും അദ്ദേഹം പറഞ്ഞു. ഒരിക്കല് മുഖ്യമന്ത്രിയാവും. തെരഞ്ഞെടുപ്പില് പരാജയപ്പെട്ടതുകൊണ്ട് ശ്രമം അവസാനിപ്പിക്കില്ല. ഒരിക്കല് ആ ലക്ഷ്യം നേടുമെന്നും ചെന്നിത്തല പറഞ്ഞു. Read Also : ക്രൈംബ്രാഞ്ച് ഡിവൈഎസ്പിയെ ഭീഷണിപ്പെടുത്തുന്ന മോന്സണ് ദൃശ്യങ്ങള് 24 ന് കേരള സംസ്ഥാനത്തിന്റെ മുഖ്യമന്ത്രിയാകാന് ആഗ്രഹിച്ചയാളാണ് താന്. മുഖ്യമന്ത്രി ആകാനുള്ള ശ്രമം തുടരുകയാണ്. ഒരു തെരഞ്ഞെടുപ്പില് പരാജയപ്പെട്ടത് കൊണ്ട് ശ്രമം അവസാനിപ്പിക്കില്ല. ലക്ഷ്യം കണ്ടില്ലെങ്കിലും അതിന് വേണ്ടി ശ്രമം തുടരുകയാണ്. ഒരിക്കല് ആ ലക്ഷ്യം താന് നേടും, എന്നും അദ്ദേഹം പറഞ്ഞു.